Hassan Nasrallah

Hassan Nasrallah (arabeg : حسن نصرالله‎‎ ), ganet d'an 31 a viz Eost 1960 e Beirout (kêr-benn Liban) hag aet da Anaon d'ar 27 a viz Gwengolo 2024, a oa ur politiker libanat. Brudet eo bet evit bezañ bet trede sekretour-meur an aozadur politikel ha milourel Hezbollah ; kemeret en doa plas Abbas al-Musawi goude ma oa bet lazhet gant nerzhioù lu Israel d'ar 16 a viz C'hwevrer 1992. An Hezbollah zo bet ouzhpennet abaoe war listenn an aozadurioù sponterezh gant Stadoù-Unanet Amerika, Unaniezh Europa ha broioù all. Nasrallah a vez graet alies anezhañ gant an anv al-Sayyid Hassan (السيّد حسن), an titl enorus Sayyid o vezañ implijet evit lakaat war-raok un diskennidigezh adal ar profed Mohammed dre e vab-bihan Husain ibn Ali. Lazhet eo bet d'ar 27 a viz Gwengolo 2024 goude ma vije bet bombezet bunkerioù pennoù an Hezbollah e su Beirout. Marvet eo e verc'h Zainab en ur vombezadeg d'an devezh-se ivez, hep ma ouifer hag-eñ int marvet asambles. Notennoù ha daveennoù